b"\n_START_ARTICLE_\nSant Mart\xc3\xad de V\xc3\xadllec\n_START_SECTION_\nEdifici\n_START_PARAGRAPH_\nDatada del segle XIII, consta d'una \xc3\xbanica nau de gran longitud respecte a la seva amplada, coberta amb una volta d'arc lleugerament apuntat i amb un absis central que presenta una finestra de doble esqueixada. Els murs de la nau s\xc3\xb3n m\xc3\xa9s gruixuts a l'\xc3\xbaltim tram per una reconstrucci\xc3\xb3 posterior, que a m\xc3\xa9s a m\xc3\xa9s van adossar, en ambdues bandes, tres arcs de mig punt. A l'esquerra de l'entrada a l'esgl\xc3\xa9sia es troba la pila baptismal. _NEWLINE_La portalada \xc3\xa9s d'arc de mig punt i est\xc3\xa0 realitzada amb dovelles bastant grans i ben treballades, sobre la porta hi ha un petit \xc3\xb2cul una mica descentrat. La mateixa paret de la fa\xc3\xa7ana acaba en un campanar de cadireta biforada. Posteriorment es va transformar a campanar de torre en construir tres parets i un sostre a dues aig\xc3\xbces."